Χαράλαμπος Μπιλλίνης

Ο Χαράλαμπος Μπιλλίνης (1967) είναι Έλληνας καθηγητής Ιολογίας και Ιογενών νοσημάτων και πρύτανης στο Πανεπιστήμιο Θεσσαλίας για την περίοδο 2023-2026. Έχει διατελέσει αντιπρύτανης οικονομικών, προγραμματισμού και ανάπτυξης του Πανεπιστημίου Θεσσαλίας τα έτη 2018-2023, ενώ υπηρετεί από το 2002 στο Τμήμα Κτηνιατρικής στην Καρδίτσα.

 Γεννήθηκε στη Νεάπολη Λακωνίας το 1967, όπου και πέρασε τα παιδικά του χρόνια και ολοκλήρωσε με άριστα τις εγκύκλιες σπουδές του στο Γενικό Λύκειο Νεάπολης.Σπούδασε στο Αριστοτέλειο Πανεπιστήμιο Θεσσαλονίκης και έλαβε το δίπλωμα Κτηνιατρικής το 1993. Στη συνέχεια εκπόνησε διδακτορική έρευνα σχετική με την παθογόνο δράση του ιού της εγκεφαλομυοκαρδίτιδας σε χοιρίδια, στο Τμήμα Κτηνιατρικής του ΑΠΘ, και έλαβε το διδακτορικό του δίπλωμα τον Ιούνιο του 1998. Από το 2002 υπηρετεί ως μέλος ΔΕΠ στο Τμήμα Κτηνιατρικής στην Καρδίτσα και είναι διευθυντής του Εργαστηρίου Μικροβιολογίας και Παρασιτολογίας. Πρόσθετα έχει διατελέσει Πρόεδρος του Τμήματος Δημόσιας και Ενιαίας Υγείας (2018-2023), Κοσμήτορας της Σχολής Επιστημών Υγείας (2013-2018), καθώς και Πρόεδρος του Τμήματος Κτηνιατρικής του Πανεπιστημίου Θεσσαλίας την περίοδο 2010-2014. Είναι κάτοχος της Ευρωπαϊκής κτηνιατρικής ειδικότητας Ζωολογικής Ιατρικής, της υποειδικότητας "Υγεία Πληθυσμών άγριας Πανίδας" (ECZM – Wildlife Population Health). Το εργαστήριο ευθύνης του έχει συμμετάσχει σε διάφορες ερευνητικές δράσεις και ποικίλο έργο του έχει δημοσιευτεί στα ελληνικά ΜΜΕ.Επιπρόσθετα, έχει δημοσιεύσει εννέα κεφάλαια σε βιβλία και περίπου 120 επιστημονικές εργασίες σε διεθνή περιοδικά κύρους (με >4.000 αναφορές, h-index: 36). Είναι επίσης επιστημονικός κριτής στα έγκριτα, διεθνή περιοδικά, Plos ONE, Journal of General Virology, Veterinary Research, Parasite & Vectors. Είναι τακτικό μέλος του Ευρωπαϊκού Κόμβου Ψηφιακής Καινοτομίας (ΕDIHs) στον τομέα της υγείας με τίτλο Healthcare and Pharmaceutical Industry Transformation through Artificial Intelligence Digital Services (Health-Hub) ο οποίος έχει επιλεγεί για χρηματοδότηση από το Πρόγραμμα Ψηφιακής Ευρώπης 2021 – 2027 ως μέλος του Δικτύου EDIHs. Είναι νυμφευμένος με την κτηνίατρο Δρ. Βασιλική Σπύρου, καθηγήτρια Παθολογίας και Λοιμωδών Νοσημάτων του Πανεπιστημίου Θεσσαλίας, στο τμήμα Επιστήμης Ζωικής Παραγωγής. Ζει μόνιμα στη Λάρισα και έχει δύο ενήλικα τέκνα. Chronic Canine Ehrlichiosis (Ehrlichia canis): A Retrospective Study of 19 Natural Cases (2004) ME Mylonakis, AF Koutinas, EB Breitschwerdt, BC Hegarty, CD Billinis, Journal of the American Animal Hospital Association 40 (3), 174-184Evaluation of cytology in the diagnosis of acute canine monocytic ehrlichiosis (Ehrlichia canis): a comparison between five methods (2003), ME Mylonakis, AF Koutinas, C Billinis, LS Leontides, V Kontos, CD Billinis, Veterinary microbiology 91 (2-3), 197-204A cross-sectional study of Leishmania spp. infection in clinically healthy dogs with polymerase chain reaction and serology in Greece (2002), LS Leontides, MN Saridomichelakis, C Billinis, V Kontos, AF Koutinas, Veterinary parasitology 109 (1-2), 19-27Prion protein gene polymorphisms in natural goat scrapie (2002), CD Billinis, CH Panagiotidis, V Psychas, S Argyroudis, A Nicolaou, Journal of General Virology 83 (3), 713-721A randomised, blinded, placebo-controlled clinical trial with allopurinol in canine leishmaniosis (2001), AF Koutinas, MN Saridomichelakis, ME Mylonakis, L Leontides, CD Billinis, Veterinary parasitology 98 (4), 247-261Evaluation of lymph node and bone marrow cytology in the diagnosis of canine leishmaniasis (Leishmania infantum) in symptomatic and asymptomatic dogs (2005), MN Saridomichelakis, ME Mylonakis, LS Leontides, AF Koutinas, CD Billinis, The American journal of tropical medicine and hygiene 73 (1), 82-86European surveillance network for influenza in pigs: surveillance programs, diagnostic tools and Swine influenza virus subtypes identified in 14 European countries from 2010 to 2013 (2014), G Simon, LE Larsen, R Dürrwald, E Foni, T Harder, K Van Reeth, CD Billinis, PloS one 9 (12), e115815Prion protein gene polymorphisms in healthy and scrapie-affected sheep in Greece (2004), C Billinis, V Psychas, L Leontides, V Spyrou, S Argyroudis, I Vlemmas, Journal of General Virology 85 (2), 547-554 Google Scholar, Dr. Charalambos Billinis Dr. Charalambos Billinis - ResearchGate Billinis, Charalambos D. - SCOPUS